cyanic-selkie/wikianc huggingface dataset:
బోగీబీల్ వంతెన
చరిత్ర
ఈ వంతెన దీబ్రూగఢ్‌ సమీపాన బ్రహ్మపుత్ర నదిపై దీనిని నిర్మించారు.1985 అస్సాం ఒప్పందంలో భాగంగా 1997 లో భారత ప్రభుత్వం ఈ బోగీబీల్ వంతెనను నిర్మించే ఆమోదించింది. 1997, జనవరి 22న ప్రధాని హెచ్‌డీ దేవెగౌడ వంతెన నిర్మాణానికి శంకుస్థాపన చేశారు. అయితే పనులు మాత్రం అటల్ బిహార్ వాజ్‌పేయి ప్రధానిగా ఉండగా 2002, ఏప్రిల్ 1న ప్రారంభమయ్యాయి.నిర్మాణంలో తీవ్ర జాప్యం కారణంగా అంచనా వ్యయం రూ.3,230.02 కోట్ల నుంచి 85 శాతం పెరిగి రూ. 5,960 కోట్లకు చేరింది.
నిర్మాణం
ఈ వంతెన బ్రహ్మపుత్ర నదిపై నిర్మించారు. భారతదేశంలోని అతి పొడవైన రైలు కమ్‌ రోడ్డు వంతెన. ఈ వంతెన నిర్మాణంలో 80 వేల టన్నుల స్టీల్‌ ప్లేట్లను ఉపయోగించారు.జాయింట్లు లేకుండా పూర్తిగా వెల్డింగ్‌ చేశారు.వంతెన పైన వాహనాలు వెళ్లడానికి మూడు వరుసల రహదారి, కింద రెండు వరుసల రైల్వే ట్రాక్‌ ఉంటుంది.
మూలాలు
వర్గం:అసోం లోని వంతెనలు
నారప్ప
నారప్ప, 2021 జూలై 20న విడుదలైన తెలుగు సినిమా. పూమాని రాసిన వెక్కై నవల ఆధారంగా 2019లో రూపొందించిన తమిళ చిత్రం అసురన్ సినిమాకు రీమేక్ గా, తెరకెక్కుతున్న ఈ సినిమాకు శ్రీకాంత్ అడ్డాల దర్శకత్వం వహించగా, వెంకటేష్, ప్రియమణి, కార్తీక్ రత్నం, నాజర్, రావు రమేశ్, రాజీవ్ కనకాల, అమ్ము అభిరామి, రాఖీ తదితరులు ప్రధాన పాత్రలలో నటించారు. వి. క్రియేషన్స్, సురేష్ ప్రొడక్షన్స్ పతాకాలపై కలైపులి ఎస్.తను, దగ్గుబాటి సురేష్‌బాబు సంయుక్తంగా నిర్మించిన ఈ సినిమా 20 జులై 2021న అమెజాన్‌ ప్రైమ్‌లో విడుదలైంది. ఈ చిత్ర షూటింగ్ 2020, జనవరిలో ప్రారంభమైంది. ఈ చిత్రానికి మణిశర్మ సంగీతం అందించాడు. ఈ సినిమాకు విమర్శకుల నుండి మంచి సమీక్షలు వచ్చాయి. వెంకటేష్ నటనను, రీమేక్ తీసిన విధానాన్ని, శ్రీకాంత్ అడ్డాల దర్శకత్వాన్ని ప్రశంసించారు.
కథా సారాశం
అణగారిన కులానికి చెందిన ఒక కుటుంబం, సంపన్న కులంలోని ధనిక భూస్వామి వల్ల కలిగే సమస్యలను ఎదుర్కొని, పరిష్కరించుకునే నేపథ్యంలో ఈ చిత్రం రూపొందించబడింది.
అభివృద్ధి, నటవర్గం ఎంపిక
అసురన్ సినిమాను వెంకటేష్ హీరోగా తెలుగు రీమేక్‌కి దర్శకత్వం వహిస్తానని 2019 నవంబరులో శ్రీకాంత్ అడ్డాల ప్రకటించాడు. 2020, జనవరిలో సినిమాపేరు నారప్ప అని ప్రకటించారు. ఈ చిత్రంలో ప్రియమణి నారప్ప భార్య సుందరమ్మగా, కార్తీక్ రత్నం పెద్ద కొడుకు మునికన్నగా నటించారు.
చిత్రీకరణ
2020, జనవరి 22న అనంతపురం జిల్లా ఉరవకొండ సమీపంలోని ఒక గ్రామంలో సినిమా చిత్రీకరణ ప్రారంభమైంది. మొదటి షెడ్యూల్ రాయలసీమ ప్రాంతంలో చిత్రీకరించబడింది. లాక్ డౌన్ కు ముందు సినిమా యూనిట్ తమిళనాడు వెళ్ళింది. తమిళనాడులోని కురుమలై, తేరికడు, తిరునెల్వేలి తదితర ప్రాంతాలలో యాక్షన్ డైరెక్టర్ పీటర్ హీన్ పర్యవేక్షణలో యాక్షన్ సన్నివేశాలను తీశారు. కరోనా-19 మహమ్మారి కారణంగా 2020, మార్చిలో చిత్రీకరణ నిలిపివేయబడింది. ఈ సినిమా షూటింగ్ పునఃప్రారంభమవుతుందని 2020 అక్టోబరులో ప్రకటించారు. 2020 నవంబరు 9న హైదరాబాద్‌లో చిత్రీకరణ తిరిగి ప్రారంభమవుతుందని ధృవీకరించబడింది, వెంకటేష్ ఐదు రోజుల చిత్రీకరణలో పాల్గొన్నాడు. 80% షూటింగ్ పూర్తి చేసుకున్న ఈ సినిమా 2021 జనవరి చివరి నాటికి, షూటింగ్ పూర్తిచేసుకుంది. సెకెండ్ వేవ్ సమయంలో 2021 మే నెలలో వెంకటేష్ తన డబ్బింగ్ ను పూర్తి చేశాడు.
థీమ్స్, ప్రభావాలు
సంగీత దేవి డూండూ ప్రకారం "ప్రతీకార కథ, కథానాయకుడి పరివర్తన రజినీకాంత్ నటించిన బాషా (1995) సినిమాని గుర్తుచేస్తుంది".
సంగీతం
2013లో సీతమ్మ వకిట్లో సిరిమల్లె చెట్టు సినిమాకు నేపథ్య సంగీతంకోసం పనిచేసిన తరువాత, శ్రీకాంత్‌తో కలిసి మణిశర్మ పనిచేయడం ఇది రెండవసారి, పాటలకు స్వరకల్పన చేయడం మొదటిసారి. మొదటి సింగిల్ "చలాకి చిన్నమ్మీ" 2021, జూలై 11 న సురేష్ ప్రొడక్షన్స్ మ్యూజిక్ లేబుల్ ద్వారా విడుదలైంది.
విడుదల
2021 మే 14న ఈ సినిమా విడుదల కావాల్సి ఉండగా భారతదేశంలో కోవిడ్-19 మహమ్మారి సెకండ్ వేవ్ కారణంగా వాయిదా పడింది. 2021, జూన్ 29న సెంట్రల్ బోర్డ్ ఆఫ్ ఫిల్మ్ సర్టిఫికేషన్ నుండి ఈ చిత్రం యు/ఏ సర్టిఫికెట్ వచ్చినట్టు ప్రకటించబడింది. 2021, జూలై 20న అమెజాన్ ప్రైమ్ వీడియోలో విడుదల చేయనున్నట్టు 2021, జూలై 10న ప్రకటించారు. అమెజాన్ ప్రైమ్ వీడియోలో సినిమా విడుదల గురించి, నిర్మాత సురేష్ బాబు మాట్లాడుతూ, "ఈ సినిమా ప్రధాన సందేశం చాలా ముఖ్యమైనది. కాని ఎవరూ ఊహించని విధంగా ఇది ప్రభావం చూపుతుందని నాకు తెలుసు. 240 దేశాల్లోని ప్రేక్షకులకు మా చిత్రాన్ని ప్రదర్శించగలిగినందుకు నేను చాలా సంతోషంగా ఉన్నాను" అని అన్నాడు.
స్పందన
ది టైమ్స్ ఆఫ్ ఇండియా పత్రికు చెందిన'' నీషిత న్యాపతి ఈ సినిమాకు 3.5/5 రేటింగ్ ఇచ్చింది. "ఈ సినిమా తీయడం ద్వారా శ్రీకాంత్ అడ్డాల కుటుంబ కథా చిత్రాల కంఫర్ట్ జోన్ నుండి బయటపడతాడు" అని రాసింది. "మొత్తం మీద, నారప్ప రీమేక్ బాగుంది; అసురన్ సినిమా రీమేక్ ను తప్పు పట్టే మార్గం లేదు. నారప్ప లోపాలు ఉన్నప్పటికీ, తెలుగు సినిమాలో స్వాగతించే మార్పు ఇది" అని సినిమా ఎక్స్‌ప్రెస్ పత్రికకు చెందిన రామ్ వెంకట్ శ్రీకర్ రాశాడు.
"నారప్ప సినిమా అసురన్ సినిమాకు రీమేక్ అయినప్పటికీ, ఈ సినిమాలో అసురన్ సినిమా ఆత్మ లేదు" అని ఇండియా టుడే పత్రికకు చెందిన కె. జనని రాసింది. "నిజంగా అసురన్ సినిమా రిమేక్ అవసరమా?, రీమేక్ బాగుంది కాని ధనుష్ నటనకు సమానం కాదు. అయినప్పటికీ నటీనటుల నటన, దర్శకుడి ప్రతిభను ప్రశంసించాల్సిన అవసరం ఉంది" అని కొయిమోయి పత్రికకు చెందిన శుభం కులకర్ణి రాశాడు.
ఇతర లంకెలు
వర్గం:తెలుగు సినిమాలు వర్గం:సురేష్ ప్రొడక్షన్స్ సినిమాలు వర్గం:డి. సురేష్ బాబు నిర్మించిన సినిమాలు వర్గం:వెంకటేష్ నటించిన సినిమాలు వర్గం:ప్రియమణి నటించిన చిత్రాలు వర్గం:రాజీవ్ కనకాల నటించిన చిత్రాలు వర్గం:2021 తెలుగు సినిమాలు వర్గం:నాజర్ నటించిన చిత్రాలు
జాతీయ మదింపు, గుర్తింపు సంస్థ (న్యాక్)
జాతీయ మదింపు మరియు గుర్తింపు సంస్థ (ఆంగ్లం: నేషనల్ అసెస్‌మెంట్ అండ్ అక్రిడిటేషన్ కౌన్సిల్ (న్యాక్)) అనేది భారతదేశం లోని ఒక ప్రభుత్వ సంస్థ, ఇది ఉన్నత విద్యా సంస్థలను (HEIs) మదింపు చేసి, తగిన గుర్తింపులనిస్తుంది. దీని ప్రధాన కార్యాలయం బెంగుళూరు లో ఉంది. ఇది ఒక యూనివర్సిటీ గ్రాంట్స్ కమీషన్ ద్వారా నిధులు సమకూరుస్తున్న స్వయంప్రతిపత్తి సంస్థ.
చరిత్ర
జాతీయ విద్యా విధానం - 1986 సిఫార్సులకు అనుగుణంగా 1994లో NAAC స్థాపించబడింది. ఈ విద్యా విధానం "విద్యా నాణ్యతలో క్షీణత సమస్యలను పరిష్కరించడం" పైన దృష్టి సారించి, ప్రోగ్రామ్ ఆఫ్ యాక్షన్ (POA-1992) స్వతంత్ర జాతీయ అక్రిడిటేషన్ బాడీని ఏర్పాటు చేయడంతో సహా నూతన విద్యా విధానాల కోసం వ్యూహాత్మక ప్రణాళికలను రూపొందించింది. తత్ఫలితంగా, 1994లో బెంగళూరులో NAAC ప్రధాన కార్యాలయం స్థాపించబడింది.
గ్రేడింగ్
NAAC ఎనిమిది పాయింట్స్ గ్రేడింగ్ ద్వారా ఇన్‌స్టిట్యూట్‌లను గ్రేడ్ చేస్తుంది:
గుర్తింపులు
డిసెంబర్ 2021 నాటికి, 655 విశ్వవిద్యాలయాలు, 13316 కళాశాలలు NAACచే గుర్తింపు పొందాయి.
ఫలితాలు
ప్రముఖ కళాశాలల గుర్తింపు వివరాలు క్రింద పట్టికలో ఇవ్వబడ్డాయి.
మూలాలు
వర్గం:విద్య వర్గం:విద్యా సంస్థలు
నేషనల్ సెంటర్ ఫర్ కోల్డ్ చైన్ డెవలప్మెంట్
కోల్డ్ చైన్ డెవలప్ మెంట్ (The National Centre for Cold-chain Development (NCCD)పై టాస్క్ ఫోర్స్ తన నివేదికలో భారతదేశంలో నేషనల్ సెంటర్ ఫర్ కోల్డ్ చైన్ డెవలప్ మెంట్ (ఎన్ సిసిడి) ను రిజిస్టర్డ్ సొసైటీగా ఏర్పాటు చేయాలని సూచించింది.  వ్యవసాయం లోని  పాడైపోయే ఆహార ఉత్పత్తులను, పాడైపోయే అనుబంధ ఉత్పత్తులు  వాటి  కోసం భారతదేశంలో ఇంటిగ్రేటెడ్ కోల్డ్ చైన్ ను ప్రోత్సహించడానికి, అభివృద్ధి చేయడానికి పరిశ్రమలు, ఇతర భాగస్వాములతో సన్నిహిత సహకారంతో పనిచేయడానికి రిజిస్టర్డ్ సొసైటీగా ఏర్పాటు చేయాలని సూచించింది. రైతులకు, వినియోగదారులకు గణనీయంగా లాభాలకు, అనుబంధ రంగాలతో సహా పాడైపోయే వ్యవసాయ, ఉద్యాన ఉత్పత్తుల కోసం భారతదేశంలో ఇంటిగ్రేటెడ్ కోల్డ్ చైన్ ను ప్రోత్సహించడానికి,అభివృద్ధి చేయడానికి నేషనల్ సెంటర్ ఫర్ కోల్డ్ చైన్ డెవలప్ మెంట్ (ఎన్ సిసిడి) స్థాపించబడింది. ఎన్ సిసిడి 27.01.2011 న సొసైటీల రిజిస్ట్రేషన్ చట్టం 1860 కింద సొసైటీగా నమోదు చేయబడింది.
కోల్డ్ చైన్  ను నిర్వచిస్తే  పాడైపోయే ఉత్పత్తుల  ఉష్ణోగ్రతను నిర్వహించడం, పంపిణి ( డిస్ట్రిబ్యూషన్ చైన్) ద్వారా ఉత్పత్తి  నుండి తుది వినియోగదారుడి వరకు నాణ్యత, భద్రతను నిర్వహించడాన్ని సూచిస్తుంది. శీతల గిడ్డంగుల (కోల్డ్ చైన్ ) ఉత్పత్తులు సురక్షితమైనవి, వినియోగ సమయంలో అధిక నాణ్యత కలిగి ఉన్నాయని నిర్ధారిస్తుంది.
అవలోకనం
భారతదేశం పండ్లు అత్యధికంగా ఉత్పత్తి చేసే దేశం, కూరగాయల ఉత్పత్తిలో ప్రపంచంలోనే రెండో స్థానంలో ఉంది. అయినప్పటికీ పండ్లు, కూరగాయల తలసరి లభ్యత చాలా తక్కువగా ఉంది, ఎందుకంటే కోత అనంతర నష్టాలు ఉత్పత్తిలో 25% నుండి 30% వరకు ఉన్నాయి. దీనికితోడు వినియోగదారుడికి చేరే సమయానికి గణనీయమైన పరిమాణంలో ఉత్పత్తి నాణ్యత కూడా క్షీణిస్తుంది. పండ్లు, కూరగాయల మార్కెటింగ్ కు సంబంధించిన చాలా సమస్యలు ఉన్నాయి. అధిక మార్కెటింగ్ ఖర్చులు, మార్కెట్ లోటుపాట్లు, ధరల హెచ్చుతగ్గులు, ఇతర సారూప్య సమస్యలకు పాడైపోవడం అని చెప్పవచ్చును. భారతదేశంలో మొట్టమొదటి శీతల గిడ్డంగి (కోల్డ్ స్టోర్) 1892 లో కలకత్తా లో స్థాపించబడింది. శీతల గిడ్డంగులలో సరైన పరిస్థితులు ఉండేలా చూడటానికి, శాస్త్రీయ పద్ధతిలో పరిశ్రమను అభివృద్ధి చేయడానికి భారత ప్రభుత్వం, వ్యవసాయ మంత్రిత్వ శాఖ నిత్యావసర వస్తువుల చట్టం-1955లోని సెక్షన్ 3 కింద "కోల్డ్ స్టోరేజీ ఆర్డర్, 1964" అని పిలువబడే ఉత్తర్వును జారీ చేశాయి. భారతదేశంలో సంవత్సరానికి  130 మిలియన్ టన్నుల పండ్లు, కూరగాయల ఉత్పత్తి జరుగుతుందని అంచనా. దేశ వ్యవసాయ ఉత్పత్తిలో 18%. వైవిధ్యమైన వ్యవసాయ వాతావరణ పరిస్థితులు, మెరుగైన లభ్యత కారణంగా ఉత్పత్తి క్రమంగా పెరుగుతోంది. ఉత్పత్తిని పెంచడానికి విస్తారమైన అవకాశం ఉన్నప్పటికీ,  శీతల గిడ్డంగి (కోల్డ్ స్టోరేజీ), కోల్డ్ చైన్ సౌకర్యాలు లేకపోవడం సామర్థ్యాన్ని ఉపయోగించుకోవడంలో ప్రధాన అవరోధాలుగా మారుతున్నాయి. ప్రస్తుతం అందుబాటులో ఉన్నశీతల గిడ్డంగుల    సౌకర్యాలు ఎక్కువగా బంగాళాదుంప, నారింజ, ఆపిల్, ద్రాక్ష, దానిమ్మ, పువ్వులు వంటి ఒకే వస్తువుకు ఉన్నాయి, దీని ఫలితంగా తక్కువ సామర్థ్యం వినియోగం జరుగుతుంది.
కోల్డ్ స్టోరేజీ యూనిట్ లో  సాంకేతికత ఉపయోగం  సరుకులు నిల్వ చేయడానికి కావలసిన గది వాతావరణాన్ని నిర్వహించడానికి శీతలీకరణ వ్యవస్థ ఉంటుంది. శీతలీకరణ వ్యవస్థ రెండు సూత్రాలపై పనిచేస్తుంది అవి ఆవిరి శోషణ వ్యవస్థ ( Vapour absorption system (VAS), వేపర్ కంప్రెషన్ సిస్టమ్ (విసిఎస్) (vapour compression system) లు ఉంటాయి.
ప్రయోజనం
వ్యవసాయ, రైతు సంక్షేమ మంత్రిత్వ శాఖలోని వ్యవసాయ, సహకార, రైతు సంక్షేమ శాఖ పరిధిలోని నేషనల్ సెంటర్ ఫర్ కోల్డ్ చైన్ డెవలప్మెంట్ (ఎన్సీసీడీ) నాబార్డు కన్సల్టెన్సీ సర్వీసెస్ ప్రైవేట్ లిమిటెడ్ (స్టేటస్ అండ్ గ్యాప్ అసెస్మెంట్) నిర్వహించిన 'ఆల్ ఇండియా కోల్డ్ చైన్ ఇన్ఫ్రాస్ట్రక్చర్ కెపాసిటీ (స్టేటస్ అండ్ గ్యాప్ అసెస్మెంట్)' అనే అంశంపై నిర్వహించిన అధ్యయనం ప్రకారం దేశంలో కోల్డ్ స్టోరేజీ అవసరం 35 మిలియన్ మెట్రిక్ టన్నులు, నిల్వ సామర్థ్యం సుమారు 32 మిలియన్ మెట్రిక్ టన్నులు. thumb|లఖ్నౌర్ కోల్డ్ స్టోరేజ్ - మొహాలీ ప్రభుత్వం సొంతంగా ఇటువంటి సౌకర్యాలను ఏర్పాటు చేయనప్పటికీ, సంబంధిత పథకం మార్గదర్శకాల ప్రకారం అర్హులైన ప్రతిపాదనలతో ముందుకు వచ్చే వ్యక్తులు/ సంస్థలు ఇటువంటి సౌకర్యాలను ఏర్పాటు చేయడానికి ఆర్థిక సహాయం అందించడానికి ప్రధాన మంత్రి కిసాన్ సంపద యోజన (పిఎంకెఎస్వై),  మిషన్ ఫర్ ఇంటిగ్రేటెడ్ డెవలప్మెంట్ ఆఫ్ హార్టికల్చర్ (ఎంఐడిహెచ్) వంటి వివిధ డిమాండ్ ఆధారిత పథకాలను అమలు చేస్తోంది.
మూలాలు
వర్గం:వ్యవసాయ పరిరక్షణా పద్ధతులు వర్గం:వ్యవసాయ మార్కెట్లు వర్గం:ప్రభుత్వ ప్రైవేట్ భాగస్వామ్య సంస్థలు వర్గం:2011 స్థాపితలు వర్గం:భారత ప్రభుత్వ సంస్థలు
శిలలపై శిల్పాలు చెక్కినారు (పాట)
శిలలపై శిల్పాలు చెక్కినారు 1962లో విడుదలైన మంచి మనసులు చిత్రంలోని పాట. ఈ పాటను ఘంటసాల ఎంతో అద్భుతంగా పాడారు. ఈ పాటకి కె.వి.మహదేవన్ అద్భుతమైన సంగీతం అందించారు. సాహిత్యం అందించింది ఆచార్య ఆత్రేయ.
విశేషాలు
అక్కినేని నాగేశ్వరరావు, షావుకారు జానకి మీద చిత్రీకరించిన ఈ పాట, చాలా ప్రత్యేకత కలిగి ఉంది. ఈ పాటను విజయనగర సామ్రాజ్య శిల్పకళకు నెలవైన హంపిలో చిత్రీకరించారు. అంతేకాక ఈ పాటలో 1956లో విడుదలైన తెనాలి రామకృష్ణ చిత్రంలోని కొన్ని సన్నివేశాలను ఆ చిత్ర నిర్మాత, దర్శకుడు అయిన ప్రముఖ ఛాయాగ్రాహకుడు బి.యస్.రంగా అనుమతితో పెట్టారు. ఈ పాట ప్రింటింగులో రంగా స్వయంగా పాల్గొన్నారు. ఆ సన్నివేశాలలో శ్రీకృష్ణదేవరాయలుగా ఎన్.టి.రామారావు కనిపిస్తారు, చిన్న విచిత్రమేమిటంటే తెనాలి రామకృష్ణగా నాగేశ్వరరావు కూడా కనిపిస్తారు. ఎంతో గంభీరంగా సాగే ఈ పాట, చివరికి మృదువుగా, ప్రశాంతంగా సమాప్తమవుతుంది.
పాట
అహో ఆంధ్రభోజా! శ్రీకృష్ణదేవరాయా!
విజయనగర సామ్రాజ్య నిర్మాణ తేజోవిరాజా!
ఈ శిధిలాలలో చిరంజీవి వైనావయా
శిలలపై శిల్పాలు చెక్కినారు
మనవాళ్ళు సృష్టికే అందాలు తెచ్చారు
కనుచూపు కరువైన వారికైనా
కనిపించి కనువిందు కలిగించు రీతిగా
ఒకవైపు ఉర్రూతలూపు కవనాలు
ఒకప్రక్క ఉరికించు యుద్ధభేరీలు
ఒక చెంత శృంగారమొలుకు నాట్యాలు
నవరసాలొలికించు నగరానికొచ్చాము
కనులు లేవని నీవు కలత పడవలదు
ఏకశిలరథముపై లోకేశు వడిలోన
ఓరచూపులదేవి ఊరేగి రాగా
రాతి స్థంభాలకే చేతనత్వము కలిగి
సరిగమా పదనిసా స్వరములే పాడగా
కొంగుముడి వేసుకొని క్రొత్త దంపతులు
కొడుకు పుట్టాలనీ కోరుకున్నారనీ
కాలాలు మారినా గాడ్పులే వీచినా
మనుజులే దనుజులై మట్టిపాల్జేసినా
ఆ... ఆ... ఆ... ఆ...
చెదరనీ కదలనీ శిల్పాల వలెనే
నీవు నా హృదయాన నిత్యమై సత్యమై
నిలిచివుందువు చెలీ
నిజము నా జాబిలీ
లింకులు
వర్గం:తెలుగు సినిమా పాటలు వర్గం:ఆత్రేయ రచించిన పాటలు
మల్లాది కృష్ణారావు
మల్లాడి కృష్ణారావు (జననం 1964 జూన్ 6)కేంద్రపాలిత ప్రాంతం పుదుచ్చేరిలోని యానాంకు చెందిన రాజకీయ నాయకుడు. అతను యానాం అసెంబ్లీ నియోజకవర్గం నుంచి 25 సం.లు ఎమ్మెల్యేగా పనిచేసాడు. అతనికి మూడు సార్లు ఉత్తమ ఎమ్మెల్యే పురస్కారం లభించింది. పుదుచ్చేరి లోని తమిళ శాసనసభ్యులు ఎవ్వరి నుంచి దీనికి ఎటువంటి అభ్యంతరం రాలేదు.
జననం, విద్య, రాజకీయ పదవులు
thumb|మల్లాది కృష్ణారావు |333x333px మల్లాడి కృష్ణారావు గారు 1964 జూన్ 6న యానాంలో, దరియాలతిప్ప గ్రామంలో జన్మించారు. వీరు అగ్నికులక్షత్రి య సామజికవర్గానికి చెందినవారు, రఘుకుల గోత్రిజ్ఞులు. ఒక సామాజిక కార్యకర్త, అఖిల భారత కాంగ్రెస్ రాజకీయ నాయకుడు. పుదుచ్చేరి లోని యానాం నియోజకవర్గానికి ప్రాతినిధ్యం వహిస్తున్న ఎమ్మెల్యే. 2016-2021 కాలంలో పుదుచ్చేరి రాష్ట్ర ఆరోగ్య, పర్యాటక, పిడబ్ల్యుడి (నీటిపారుదల), పౌర విమానయానం, క్రీడలు & మత్స్యపోషణ, కళలు & సాంస్కృతిక శాఖా మంత్రి. ఎమ్మెల్యే ఎన్నికలలో రెండుసార్లు స్వతంత్ర అభ్యర్థిగా, రెండుసార్లు భారత జాతీయ కాంగ్రెస్ అభ్యర్థిగా గెలిచాడు. యానాం చరిత్రలోనే అత్యధిక మెజారిటీ సాధించాడు. 2006 లో పుదుచ్చేరి ప్రభుత్వంలో మంత్రిగా పనిచేసిన మొదటి తెలుగు పౌరుడు.
మల్లాడి కృష్ణారావు 12 వ తరగతిలో తన విద్యను ముగించాడు. సామాజిక కార్యక్రమాల్లో, రాజకీయాల్లో రాణించాడు. ఆయనకు మూడుసార్లు ఉత్తమ ఎమ్మెల్యే పురస్కారం లభించింది. పుదుచ్చేరి లోని శాసనసభ సభ్యులెవ్వరి నుండి దీనికి ఎటువంటి అభ్యంతరమూ రాలేదు. 1996 నుండి అతడి పదవీ కాలంలో యానాంలో భారీ అభివృద్ధి జరిగింది. మల్లాడి కృష్ణారావు గారి పరిపాలనలో యానాం పుదుచ్చేరిలోనే అత్యుత్తమ నియోజకవర్గంగా నిలిచింది. పుదుచ్చేరి రాజకీయాలతో పాటు, పొరుగున ఉన్న ఆంధ్రప్రదేశ్ జిల్లాలకు నాయకత్వం వహించిన ముఖ్య సభ్యులలో మల్లాడి ఒకరు.
సామాజిక సేవ
మల్లాడి కృష్ణారావు 26-28 సంవత్సరాల వయస్సులో (1990-92) ఇళ్లు లేని ప్రజలకు లక్షల రూపాయల విలువ ఉండే తన సొంత భూములను విరాళంగా ఇచ్చి కొత్త హౌసింగ్ కాలనీలను స్థాపించాడు.
28-29 సంవత్సరాల వయస్సులో (1992-93), అతను ఓల్డ్ రాజీవ్ నగర్ అగ్నిప్రమాద బాధితులకు సహాయంగా మొత్తం కాలనీని పునర్నిర్మించాడు.
29-30 సంవత్సరాల వయస్సులో (1993-94), అతను చలో పాండిచేరి ప్రచారం యొక్క ఆందోళనను ప్రారంభించి పెండింగ్‌లో ఉన్న ప్రజా సమస్యలను ప్రభుత్వ దృష్టికి తీసుకురావడంపై దృష్టి పెట్టాడు, 80 మంది మహిళా వాలంటీర్లతో సహా వందలాది మంది వాలంటీర్లతో 5 రోజులు ప్రయాణించి యానాం నుండి 850 కి.మీ. దూరం లోని పుదుచ్చేరికి వెళ్ళాడు. సారాయి అమ్మకానికి వ్యతిరేకంగా మహిళలతో ఉద్యమాన్ని నిర్మించాడు. మల్లాడి కృష్ణారావు చేసిన కృషి కారణంగా, సారాయి షాపుల వేలం ఇప్పటి వరకు యానాంలో జరగలేదు.
యానం ఓల్డ్ ఏజ్ హోమ్:
శ్రీ మల్లాడి కృష్ణారావు - వ్యవస్థాపకుడు & చైర్మన్.
మల్లాడి కృష్ణారావు గారు 1997 మార్చి 1 న, యానాం వృద్ధాప్య గృహాన్ని ఎవరూ లేని పేద వృద్ధుల కోసం,  వసతి, ప్రేమ మరియు ఆప్యాయత, ఆరోగ్యం వంటి ఉచిత సౌకర్యాలు. యానాం ప్రజలకు ఉచిత ఆహారము అందించు సదుద్దేశ్యముతో స్థాపించారు.
యానాం చిన్నారుల ఆనంద నిలయం:
పేద, అనాధ బాలబాలిక విద్యార్థులకు ఉచిత విద్య, వసతి, ప్రేమ మరియు ఆప్యాయత, ఆరోగ్యం వంటి ఉచిత సౌకర్యాలు.
2011 నవంబర్ 14 న న్యూ ఢిల్లీలోని రాష్ట్రపతి భవన్ లో మల్లాడి కృష్ణారావు గారికి "2011 సంవత్సరంలో శిశు సంక్షేమానికి జాతీయ అవార్డు" మరియు నగదు బహుమతిని భారతదేశ రాష్ట్రపతి ప్రణబ్ ముకర్జీ గారు అందజేశారు.
యానాం రక్తనిధి కేంద్రం
యానాం ఐ బ్యాంక్:
2010 మార్చి 3 న న్యూ ఢిల్లీలోని రాష్ట్రపతి భవన్ లో మల్లాడి కృష్ణారావు గారికి [Tel:20082009|2008-2009] సంవత్సరానికి యానాం ప్రాంతానికి "ఉత్తమ పౌర నిర్వహణ అవార్డు"ను భారతదేశ ఉప రాష్ట్రపతి M.హమీద్ అన్సరి అందజేశారు.
ఉచిత ఆహారం:
యానాంలోని ప్రజలకు వరదలు, తుఫానులు, కరోనా కష్టకాలంలో కరోనా బాధితులకు పౌష్టిక ఆహారం అందజేస్తున్న యానాం ఓల్డ్ ఏజ్ హోమ్.
మానవ సేవయే మాధవ సేవ
శుభ్రత పరిశుభ్రత:
యానాం ఓల్డ్ ఏజ్ హోమ్ ద్వారా యానాం ప్రజల స్వచ్ఛంధ సేవా సంస్థకి చెందిన  కార్మికులతో యానాం మున్సిపాలిటీ ఆధ్వర్యంలో కొన్ని సంవత్సరాలుగా యానాంతో పాటు శివారు గ్రామంలలో కూడా నిర్వహిస్తున్న పారిశుద్ధ్య సేవలు (శుభ్రత పరిశుభ్రత క్లీనింగ్) కార్యక్రమం నిర్వహించడం జరుగుతుంది. అయితే ప్రజల ఇబ్బందులను దృష్టిలో పెట్టుకుని యానం నియోజకవర్గ ప్రజల సంక్షేమ, ఆరోగ్య పరిస్థితులు దృష్టిలో పెట్టుకుని పారిశుద్ధ్య సేవలను కొనసాగించడం జరుగుతుందని తెలియజేసారు.
రాజకీయ జీవితం
మల్లాడి కృష్ణారావును 1996 నుండి యానాం ప్రజలు తమ ప్రతినిధిగా (ఎమ్మెల్యే) ఎన్నుకున్నారు. ఈ రోజు వరకు ఆయన ఈ పదవిని నిరంతరం నిర్వహిస్తున్నారు. 2006 లో పర్యాటక, స్థానిక పరిపాలన, పౌర విమానయానం, గ్రామీణాభివృద్ధి, జిల్లా, గ్రామీణాభివృద్ధి శాఖలను, 2008 లో రెండవసారి రెవెన్యూ, ఎక్సైజ్, ఫిషరీస్, పర్యాటకం, పౌర విమానయాన మంత్రిగా చేసాడు.
వైద్యశాఖమంత్రిగా
మల్లాడి కృష్ణారావు గారు 2016-2021 పుదుచ్చేరిలో వైద్యశాఖ మంత్రిగా పనిచేసారు. ప్రభుత్వ దినం 1వ జాతీయ ప్రకృతివైద్యోత్సవం సందర్భంగా యానాం ప్రజలకు రెండు కొత్త ఆయుర్వేద & హోమియోపతి ఆసుపత్రులను ప్రారంభించిన పుదుచ్చేరి వైద్య శాఖ మంత్రులు మల్లాడి కృష్ణారావు. యానాం ప్రభుత్వ ప్రాధమిక ఆసుపత్రిలో కొత్త "ఆక్సిజన్ ప్లాంట్" ఏర్పాటు చేయించిన వైద్యశాఖ మంత్రులు మల్లాడి కృష్ణారావు. యానాం ప్రభుత్వ ఆసుపత్రిలో ప్రభుత్వం తరుపున ఏర్పాటు చేస్తున్న "ఆక్సిజన్ ప్లాంట్" సంబంధించిన పనులను దగ్గరుండి పర్యవేక్షించి పనులను పూర్తి చేయించారు. కరోనా కష్టకాలంలో వారి పూర్తి సేవలను పుదుచ్చేరి ప్రజలకు అందించారు.
ప్రముఖుల పలుకులు
మంత్రి మల్లాడి కృష్ణారావు లాంటి చిత్తశుద్ధిగల నాయకుడు దొరకడం యానాం ప్రజల అదృష్టం, మల్లాడి ప్రజల అభిష్టానికి అనుగుణంగా పనిచేస్తూ ప్రజల ఆదరణ మన్ననలు పొందుతున్నారు.ప్రజా ప్రతినిధులు, నాయకులు, మంత్రి మల్లాడిని ఆదర్శంగా తీసుకోవాలి -6.1.2010 న నాటి ఆంధ్రప్రదేశ్ ముఖ్య మంత్రి రోశయ్య.
మూలాలు
వర్గం:ప్రజా ప్రతినిధులు వర్గం:యానాం
గణేష్ మండపం
thumb|2008లో ఖైరతాబాద్ వినాయకుడు (హైదరాబాద్, తెలంగాణ) వినాయక చవితి ఉత్సవాలు అనగానే కొద్ది రోజుల ముందు నుంచే పండుగ వాతావరణం నెలకొంటుంది. చిన్న, పెద్ద తారతమ్యం లేకుండా అంతా కలసికట్టుగా జరుపుకునే ఈ పండుగ అందరిలో కొత్త ఉత్సాహాన్ని నింపుతుంది. కారణం ఇళ్లల్లోనే కాకుండా సామూహికంగా వినాయకున్ని మండపాలలో ప్రతిష్ఠించి పూజించడం, నవరాత్రులు నిర్వహించి ఆ తర్వాత దేవతా మూర్తులను నిమజ్జనం చేయడం.
స్వాతంత్ర్య ఉద్యమంలో
1893కు ముందు వినాయక చవితిని ఇళ్ళలోనే జరుపుకునేవారు. వినాయకుని విగ్రహాలు పెట్టడం, నిమజ్జనం చేయడం ఉండేవి కావు. పైగా బ్రిటీష్ పాలకుల కాలంలో సామూహికంగా ఎటువంటి కార్యక్రమాలు జరపడానికి అవకాశం ఉండేది కాదు. దేశ స్వతంత్య్రకాంక్షను రగిలించడంకోసం, యువతను ఏకం చేసేందుకు వినాయ‌క చవితి వేడుక‌లే స‌రైన మార్గమ‌ని ఆలోచించి, బాలగంగాధర తిలక్ వినాయక విగ్ర‌హాన్ని ప్ర‌తిష్టించ‌డం, భ‌జ‌న‌లు, పూజ‌లు చేయ‌డం లాంటి కార్య‌క్ర‌మాల‌కు తెరతీశారు. 1894లో మహారాష్ట్రలోని పుణె కేంద్రంగా సార్వజనిక్‌ గణేశ్‌ ఉత్సవ్‌ పేరిట గణేశ్ ఉత్సవాలకు నాంది పలికింది. అప్పటి నుంచి గణపతి ఉత్సవాలను సామాజిక వేదికలుగా చేసి సామాజిక కార్యక్రమాలు నిర్వహించడం ప్రారంభించారు. ప్ర‌జ‌ల నుండి విశేష స్పంద‌న రావడం, ధార్మిక కార్యక్రమాల్లో పాల్గొనే భక్తులను ఆంగ్లేయులు నిర్బంధించలేకపోవడంతో వినాయకుని సాక్షిగా స్వాతంత్ర్య ఉద్యమం ఊపందుకుంది.
పూజాకార్యక్రమాలు, ఆ త‌ర్వాత జాతీయోద్యమానికి సంబంధించిన పాటలు, ఉపన్యాసాలు ఈ నవరాత్రుల్లో ఉండేలా ప్రణాళిక సిద్ధం చేశారు తిలక్‌. జాతీయోద్యమ నాయకులకు కూడా ప్రజల్ని చైతన్య వంతులను చేయటానికి ఈ మండపాలు మంచి వేదికగా నిలిచాయి. తరువాతి సంవత్సరం నుంచి ఈ ఉత్సవాలు ఏ ఒక్కచోటక పరిమితం కాకుండా యావత్‌ భారతావనికి పాకాయి. కులమతాలకు అతీతంగా ఏకం అయి ఈ కార్య‌క్ర‌మాల‌కు ప్రజలు పెద్దఎత్తున పాల్గొనేవారు. దేవాలయాల్లో కన్పించే అంటరానితనం కూడా ఈ మండపాల కారణంగా కనుమరుగవటం ఆరంభమైంది.
1908లో తిలక్‌ జైల్లో ఉన్నప్పుడు ఈ ఉత్సవాలను కట్టడి చేయటానికి బ్రిటిష్‌ ప్రభుత్వం చాలా ప్రయత్నించింది. మేళాలు, భజనలు, కీర్తనలు, ప్రసంగాలపై నిర్బంధం విధించింది. కానీ అవేమీ పనిచేయలేదు. అప్పటికే భారతీయ ఐక్యతకు ప్రతీకగా రూపాంతరం చెందింది గణేశ్‌ ఉత్సవం.
తెలంగాణ రాష్ట్రంలో
హైదరాబాద్‌ లోని పాతబస్తీలో మహారాష్ట్రీయులు బాలచంద్ర దీక్షిత, వక్రతుండ దీక్షిత, నారాయణరావు పిల్‌ఖానె, లక్ష్మణరావు సదావర్తె, దాదాచారి కాలెమిత్ర తదితరులు 1895లో గుణవర్థక్‌ సంస్థను ఏర్పాటుచేసి తిలక్ స్ఫూర్తితో ఈ ప్రాంగణంలో వినాయకచవితి వేడుకలను ప్రారంభించింది.
కరీంనగర్‌ జిల్లా మంథనిలో కూడా తిలక్ పిలుపుతో 1916లోనే గణేష్ ఉత్సవాలను ప్రారంభించారు. మహారాష్ట్రలోని నాగపూర్‌ నుంచి మట్టి విగ్రహాన్ని రహస్యంగా తీసుకొచ్చారు. మంథని ప్రాంత స్వాతంత్ర్య సమరయోధులు సువర్ణ రఘురామయ్య, మార్పాక శేషయ్య, మంథని లింగన్న, లోకే పెద్దరామన్న మొన్నగువారు సర్వజన గజాణన మండలిని ఏర్పాటు చేసి వినాయక నవరాత్రోత్సవాలను మొదలుపెట్టారు. ఇక్కడ ప్రజల్లో చైతన్యాన్ని నింపి, బ్రిటిషర్లకు వ్యతిరేకంగా పోరాట స్ఫూర్తిని రగిలించారు.
అమ్మా అని అరచినా ఆలకించవేమమ్మా
అమ్మా అని అరచినా ఆలకించవేమమ్మా పాండురంగ మహత్యం (1957) సినిమా లోని విషాద గీతం. దీనిని సముద్రాల రామానుజాచార్య రచించాడు. దీనికి టి.వి. రాజు సంగీతం సమకూర్చగా ఘంటసాల వెంకటేశ్వరరావు ఆలపించాడు. నందమూరి తారక రామారావు అడవిలో దేక్కుంటూ విలపిస్తున్న అభినయం అద్భుతం. హృదయం ఉన్నవారందరికీ ఈ పాట కంటతడి పెట్టిస్తుంది. చివరగా కొండ మీద నుండి పడిపోతున్న పుండరీకున్ని కృష్ణుని పాత్రలో విజయనిర్మల రక్షించి తనని దైవం వైపుగా నడిపించడానికి నాంది పలుకుతుంది.
నేపథ్యం
పుండరీకుడు శోత్రియ కుటుంబంలో పుట్టి జల్సారాయుడిగా తిరుగుతూ వేశ్యలను మరిగి, తల్లిదండ్రులను నిర్లక్ష్యం చేసి చివరికి ఇంటి నుండి గెంటిస్తాడు. కామంతో మునిపత్నుల శాపాగ్నికి గురయి కుంటివాడుగా అడవుల పడి పశ్చాత్తాపంతో విలపిస్తూ పాడిన గీతం. ఈ పాట సినిమాకే తలమానికంగా నాటి జనానికే కాదు - భావితరాలకు సైతం సందేశాన్నిస్తూ - కన్నవారికి సేవ చేసుకోవడం ద్వారానే ముక్తి దొరుకుతుందని చెప్పారు.
పాట
ఆవేదన తీరు రోజు ఈ జన్మకు లేదా ||| అమ్మా |||
పదినెలలు నను మోసి పాలిచ్చి పెంచి
మది రోయక నాకెన్నో ఊడిగాలు చేసినా
ఓ తల్లీ నిను నలుగురిలో నగుబాటు చేసితి
తలచకమ్మ తనయుని తప్పులు క్షమియించవమ్మా అమ్మా... అమ్మా...
దేహము, విజ్ఞానము, బ్రహ్మోపదేశమిచ్చి
ఇహపరాలు సాధించే హితమిచ్చిన తండ్రిని
కనుగానని కామమున ఇలువెడల నడిపితి
కనిపిస్తే కన్నీళ్ళతో కాళ్ళు కడుగుతా నాన్నా... నాన్నా...
నీ మాట దాటనమ్మ ఒకమారు కనరమ్మా
మాతా పిత పాద సేవే మాధవ సేవేయని మరువనమ్మా
నన్ను మన్నించగ రారమ్మా అమ్మా... అమ్మా...
అమ్మా అని అరచినా ఆలకించవేమమ్మా
ఆవేదన తీరు రోజు ఈ జన్మకు లేదా అమ్మా అమ్మా
విశ్లేషణ
హృదయ విదారకంగా విలపిస్తూ అరస్తూ అమ్మను నాన్నను ఆవేదనతో పిలుస్తున్నట్లున్న "అమ్మా అని అరచినా ఆలకించవేమమ్మా" పల్లవితో మొదలౌతుంది.
మొదటి చరణంలో పది మాసాలు కడుపున మోసి, పుట్టిన తర్వాత తన స్తన్యాన్నిచ్చి, విసుగు విరామం లేకుండా సేవలు చేసిన అమ్మను జ్ఞాపకం చేసుకుంటూ తాను చేసిన తప్పుల్ని క్షమించమని ప్రార్ధిస్తాడు.
రెండవ చరణంలో చదువును, బ్రహ్మోపదేశాన్ని ఇచ్చిన తండ్రిని కళ్ళు కానని కామంతో బయటకు గెంటించినందుకు పశ్చాత్తాప పడుతూ అవే కన్నీళ్ళతో కాళ్ళు కడుగుతానని బాధను వ్యక్తం చేస్తాడు.
చివరగా వచ్చే పల్లవిలో తల్లిదండ్రుల్ని కలుసుకున్నట్లుగా చిత్రీకరిస్తారు.
బయటి లింకులు
వర్గం:తెలుగు సినిమా పాటలు వర్గం:సముద్రాల రామానుజాచార్య రచించిన పాటలు వర్గం:టి.వి.రాజు సంగీతం కూర్చిన పాటలు వర్గం:ఘంటసాల పాడిన పాటలు
కోరుట్ల పురపాలకసంఘం
కోరుట్ల పురపాలకసంఘం, తెలంగాణ రాష్ట్రం, జగిత్యాల జిల్లా కు చెందిన ఒక పట్టణ స్థానిక స్వపరిపాలన సంస్థ. కోరుట్ల పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోకసభ నియోజకవర్గం లోని కోరుట్ల శాసనసభ నియోజకవర్గం పరిధిలో ఉంది.
భౌగోళికం
కోరుట్ల 35.94 చదరపు కిలోమీటర్ల విస్తీర్ణంలోఉంది. ఇది 18.82°N, 78.72°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 230 కిలోమీటర్ల దూరంలో, జిల్లా కేంద్రం జగిత్యాల నుండి 22 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 69479 మంది కాగా, అందులో 34685 మంది పురుషులు, 34794 మంది మహిళలు ఉన్నారు. 16,680 గృహాలు ఉన్నాయి. ఇది పరిపాలనా పరంగా మునిసిపాలిటీ 33 రెవెన్యూ వార్డులుగా విభజించబడింది.
వెలుపలి లంకెలు
వర్గం:జగిత్యాల జిల్లా పురపాలక సంఘాలు వర్గం:1988 స్థాపితాలు
అఖిల్
అఖిల్ 2022లో విడుదలైన తెలుగు సినిమా. శ్రేష్ఠ్ మూవీస్ నితిన్, సుధాకర్ రెడ్డి నిర్మించిన ఈ సినిమాకు వి. వి. వినాయక్ దర్శకత్వం వహించాడు. అఖిల్ హీరోగా నటించిన మొదటి సినిమాలో సయేషా సైగల్, రాజేంద్ర ప్రసాద్, మహేష్ మంజ్రేకర్, బ్రహ్మానందం ప్రధాన పాత్రల్లో నటించిన ఈ సినిమా నవంబర్ 11న విడుదలైంది.
సైమా అవార్డులు
2015 సైమా అవార్డులు
మహాత్మా గాంధీ హత్య
మోహన్‌దాస్ కరంచంద్ గాంధీ, (మహాత్మా గాంధీగా సుప్రసిద్ధులు) జనవరి 30 1948 సాయంత్రం 5.17 నిమిషాలకు బిర్లా నివాసంలోని ప్రార్థనా సమావేశ మందిరానికి వెళుతుండగా హత్యకు గురయ్యారు. ప్రార్థనా సమావేశానికి వెళుతుండగా ఆయనకు నాథూరాం గాడ్సే ఎదురుపడ్డాడు. గాంధీకి నమస్కరించాడు. ఇప్పటికే ఆలస్యమైందంటూ గాడ్సేను పక్కకు నెట్టేసే ప్రయత్నం చేయబోయింది గాంధీ అనుచరురాలు అభా ఛటోపాధ్యాయ. కానీ ఆమెను పక్కకు నెట్టిన గాడ్సే తన వెంట తెచ్చుకున్న తుపాకీతో మూడుసార్లు పాయింట్‌బ్లాంక్ రేంజ్‌లో కాల్పులు జరిపాడు. దేశ స్వాతంత్య్రోద్యమానికి నేతృత్వం వహించిన మహానుభావుడు అక్కడికక్కడే కుప్పకూలాడు.
ఆయన మరణానికి ముందు గాంధీజీని హత్యచేయుటకు ఐదుసార్లు ప్రయత్నాలు జరిగినవి. మొదటిసారి 1934లో హత్యాప్రయత్నం జరిగింది.
హత్యా పథకం
బిర్లా భవనం వద్ద పూర్వపు హత్యా ప్రయత్నం విఫలం అయిన తరువాత నాథూరామ్ గాడ్సే, నారాయణ్ ఆప్తేలు ముంబయి గుండా పూణే తిరిగివచ్చారు. అచట గంగాధర్ దండవేట్ సహకారంతో నాథూరాం వినాయక్ గాడ్సె, నారాయణ ఆప్టే బెరెట్టా అనే పిస్టల్ ను కొనుగోలుచేసి జనవరి 29 1948 న తిరిగి ఢిల్లీ వచ్చారు. ఢిల్లీ రైల్వే స్టేషనులో 6వ నంబరు గదిలో గాంధీ హత్య కోసం పథకం రచించారు.
కారణాలు
భారత దేశ విముక్తి సంబరం ఇంకా మొదలవనే లేదు ఒక ముసలం పుట్టింది. దాని పేరే మత ప్రాతిపదికన జరిగే విభజన. అఖండ భారతావని రెండుగా చీలాల్సిందేననీ, విభజన జరగకపోతే దేశంలో అంతర్యుద్ధం తప్పదని ముస్లింలీగ్ నాయకుడు మహమ్మద్ అలీ జిన్నా హెచ్చరించాడు. దీంతో ఇష్టం లేకున్నా గాంధీ విభజనకు అంగీకరించారు. ఆ సమయంలో వేరుపడిన పాకిస్తాన్‌తో చేసుకున్న ఒప్పందం ప్రకారం రూ.75 కోట్లు ఇవ్వాలి. విభజన సమయంలో రూ.20 కోట్లు ఇచ్చిన భారతదేశం మిగిలిన డబ్బును ఇవ్వడానికి అంగీకరించలేదు. ఇస్తే, ఆ డబ్బుతో తిరిగి భారత్‌పైనే యుద్ధానికి దిగుతుందన్న భయమే కారణం. అయితే, ఈ డబ్బు ఇవ్వకపోతే అంతకుమించిన నష్టం జరుగుతుందని గాంధీ ఆందోళన చెందారు. అందుకే బాకీ డబ్బులు చెల్లించాలంటూ 1948, జవనరి 13న దీక్షకు దిగారు. దీంతో డబ్బు ఇవ్వడానికి కేంద్రం అంగీకరించింది. పాకిస్తాన్ కోసం గాంధీ దీక్షకు దిగడం దేశంలో చాలామందికి రుచించలేదు. భారత్‌లో విలీనమైన కశ్మీర్‌ను సగం ఆక్రమించుకుని, పాకిస్తాన్‌లో హిందువులు, సిక్కుల ఊచకోతకు పాల్పడుతున్న శత్రుదేశానికి ఆర్థిక సాయం కోసం దీక్షకు దిగడాన్ని కొందరు అతివాదులు ఖండించారు. ఈలోగా నాథూరాం గాడ్సే, నారాయణ్ ఆప్టే నేతృత్వంలో గాంధీ హత్యకు కుట్ర సిద్ధమైంది.
గాంధీ హత్యలో నాథూరాం గాడ్సే, నారాయణ్ ఆప్టేతోపాటు మిత్రులు సావర్కర్, విష్ణు కర్కరే, శంకర్ కిష్టయ్య, గోపాల్ గాడ్సే, మదన్‌లాల్ బహ్వా, దిగంబర్ బడ్గే చేతులు కలిపారు. అంతా కలిసి ఎలాగైనా గాంధీని అంతమొందించాలని సిద్ధమయ్యారు. హత్య జరిగిన తరువాత పారిపోకూడదని, తమ ఉద్దేశం అందరికీ తెలియపరిచేలా లొంగిపోవాలని నిర్ణయించుకున్నారు. జనవరి 20న ఢిల్లీలోని బిర్లాహౌస్‌లో గాంధీని హత్య చేయాలనుకున్నారు. ముందస్తు పథకం ప్రకారం గాంధీ ప్రసంగిస్తున్న వేదిక వెనక వైపు ఉన్న సర్వెంట్ క్వార్టర్స్ నుంచి కాల్పులు జరపాలనుకున్నాడు దిగంబర్ బడ్గే. కానీ, కుదరలేదు. అక్కడ ఉన్న కిటికీ నుంచి గాడ్సే తమ్ముడు గోపాల్ గాడ్సే బాంబు విసురుదామనుకున్నాడు. అయితే అనుకోని కారణాల వల్ల ఆ కుట్ర విఫలం అవటమే కాదు కుట్రదారులు దొరికి పోయారు కూడా. అయితే అప్పటికి గాంధీ అతి మంచితనమే వారికి వరమయింది. వారిని విడిచి పెట్టవలసిందిగా కోరింది స్వయంగా మహాత్ముడే. కానీ వారు తమ నిర్ణయాన్ని మార్చుకోలేదు. మరో సారి కుట్రకు తెగబడ్డారు.
స్మారక నిర్మాణాలు
ఢిల్లీ లోని రాజ్ ఘాట్ మహాత్మా గాంధీ దహన స్థలం. 1949 జనవరి 31 న జరిగిన అతని హత్య తరువాత నిర్మించబడింది. ఈ ప్రదేశం యొక్క ప్రాముఖ్యత ఎలాంటిదంటే భారత దేశ సందర్శనకి వచ్చిన విదేశీ ప్రతినిధులు అందరూ రాజ్ ఘాట్ కి వచ్చి, పుష్పాంజలి ఘటించి మహాత్మా గాంధీకి నివాళులు అర్పించడం పరిపాటిగా మారింది. రాజ్ ఘాట్ యమునా నదీ తీరం లోని మహాత్మా గాంధీ మార్గ్ లో ఉంది. ఢిల్లీ లోని ఈ అత్యంత ప్రజాకర్షక ప్రదేశం నల్ల రాతితో నిర్మించబడిన చదరపు ఆకార వేదిక. ఒక వైపు శాశ్వత జ్వాల వెలుగుతూ ఉంటుంది. దీని చుట్టూ కాలి రాతి తోవ, పచ్చని మైదానం ఉన్నాయి. మహాత్ముని చే పలుకబడిన ఆఖరి మాటలుగా భావించబడే “ హే రాం” అనే అక్షరాలు స్మృతి లేఖనంపై రాయబడి ఉన్నాయి. ఇచ్చట ప్రతి శుక్రవారం స్మారక కార్యక్రమం జరుగుతుంది. ప్రతి సంవత్సరం ఆ మహా నాయకుని జయంతి, వర్ధంతి రోజులలో ప్రార్థనా సమావేశాలు జరుగుతాయి.
ఇతర లింకులు
వర్గం:రాజకీయ నేరాలు వర్గం:మహాత్మా గాంధీ
టెంప్ట్ రాజా
టెంప్ట్ రాజా 2020లో విడుదలైన తెలుగు సినిమా. సేఏఆర్కె ఆర్ట్స్ సమర్పణలో క్రియేషన్స్ బ్యానర్‌పై రాంకీ ఈ సినిమాను నిర్మించాడు. రాంకి (వీర్నాల రామకృష్ణ), దివ్య రావు, ఆస్మ,  పోసాని కృష్ణ మురళి, యాంకర్ శ్యామల ప్రధాన పాత్రల్లో నటించిన ఈ సినిమాకు వీర్నాల రామకృష్ణ దర్శకత్వం వహించగా సినిమా ట్రైలర్‌ను 1 ఫిబ్రవరి 2021న విడుదల చేసి, సినిమాను 16 ఏప్రిల్ 2021న విడుదల చేశారు.
మూలాలు
వర్గం:2021 తెలుగు సినిమాలు
శుక్ర
శుక్ర 2021లో విడుదలైన తెలుగు సినిమా. అరవింద్ కృష్ణ, శ్రీజితా ఘోష్ హీరో,హీరోయిన్ గా నటించిన ఈ సినిమాకు సుకు పూర్వజ్ దర్శకత్వం వహించాడు. ఈ సినిమా 2021 ఏప్రిల్ 23న విడుదలైంది. ఈ చిత్రం అమెజాన్ ప్రైమ్‌లో విడుదల అయ్యింది.
కథ
వైజాగ్ నగరంలో థగ్స్ అనే మాఫియా ముఠా వరుస నేరాలకు పాల్పడుతుంటుంది. డబ్బున్న కుటుంబాలను హతమార్చి లూటీలు చేస్తుంటారు. నగరం నేరమయంగా ఉన్నప్పుడు ఇక్కడికి భార్యతో కలిసి వస్తాడు విల్లి. విలియమ్ అలియాస్ విల్లి (అరవింద్ కృష్ణ) ఒక బిజినెస్ మెన్. సొంత కంపెనీ నడుపుతుంటాడు. అతని అందమైన వైఫ్ రియా (శ్రీజిత ఘోష్). విల్లి బిజీ లైఫ్ వల్ల వైజాగ్ వచ్చాకే ఈ జంటకు ప్రైవసీ దొరుకుతుంది. భర్త తనతో ఎక్కు టైమ్ స్పెండ్ చేయాలని రియా కోరిక. తన బర్త్ డేకు హౌస్ పార్టీ కావాలని విల్లిని కోరుతుంది రియా. అలా తన క్లోజ్ ఫ్రెండ్స్ అంతా కలిసి విల్లీ రియా ఇంట్లో పార్టీ చేసుకుంటారు. ఈ పార్టీ జరిగిన రాత్రి అనూహ్యంగా రియా, మరో ఇద్దరి హత్యలు జరుగుతాయి. ఈ హత్యలు చేసిందెవరు, హత్యలకు కారణం ఏంటి, తన భార్యను, స్నేహితులను చంపిన ఆ నేరస్తుడిని విల్లి ఎలా పట్టుకున్నాడు అనేది సినిమా కథ.
మూలాలు
వర్గం:2021 తెలుగు సినిమాలు
మీర్‌పేట నగరపాలక సంస్థ
మీర్‌పేట నగరపాలక సంస్థ తెలంగాణ రాష్ట్రంలో కొత్తగా ఏర్పడిన పట్టణ స్థానిక సంస్థలో ఇది ఒకటి. ఇది హైదరాబాదు మహా నగరపాలక సంస్థ, బడంగ్‌పేట నగర పంచాయతీ, జిల్లెలగూడ పురపాలక సంఘం సరిహద్దులను పంచుకుంటుంది. దీని చుట్టూ మిథాని, బిడిఎల్, డిఆర్‌డిఎల్, ఆర్‌సిఐ వంటి అనేక ప్రతిష్ఠాత్మక కేంద్ర ప్రభుత్వ రక్షణ విభాగాలు ఉన్నాయి.ఈ సంస్థలకు సంబంధించిన ఉద్యోగులు మీర్‌పేట్ మునిసిపాలిటీ ప్రాంతంలో నివసించడానికి ఇష్టపడతారు.గత దశాబ్దంలో చాలా మంది నివాసితులు భారతదేశంలోని వివిధ ప్రాంతాల నుండి వలస వచ్చినందున దీనిని "మినీ ఇండియా" అని పిలుస్తుంటారు.ఇది తెలంగాణ రాష్ట్రంలో అత్యధిక వృద్ధి రేటు నమోదు చేసిన స్థానిక సంస్థ. పట్టణ, గ్రామీణ జనాభా కలయికతో మధ్యతరగతి ప్రజలు నివసించుచున్న ప్రాంతాలలో ఇది ఒకటి.ఇది కార్పొరేషన్‌ ఏర్పాటుగా నిర్ణయం చేయుటపై తొలుత నిరసన వ్యక్తం చేసారు.
మేయర్, డిప్యూటీ మేయర్
2020లో జరిగిన సాధారణ ఎన్నికలలో మేయరు పదవికి (ఎస్.టి. జనరల్) తెలంగాణ రాష్ట్ర సమితికి చెందిన ముధావత్ దుర్గ ఎన్నికయ్యారు.అలాగే డిప్యూటీ మేయరు పదవికి తీగల విక్రమ్ రెడ్డి (ఇండిపెండెంట్) ఎన్నికయ్యారు.
వార్టులు, కార్పోరేటర్లు
నగరపాలక సంస్థను 2020 సాధారణ ఎన్నికలకు మొత్తం 46 వార్డులుగా విభజించారు.
వెలుపలి లంకెలు
వర్గం:తెలంగాణ నగర పాలక సంస్థలు
గ్లోబ్ వాల్వు
గ్లోబ్ వాల్వు  అనేది ఒకపైపులో ప్రవహించు పదార్థాల ( ద్రవం లేదా వాయువు, నీటిఆవిరి వంటివి) ప్రవాహాన్ని నిరోధించు లేదా ప్రవాహా పరిమాణాన్ని నియంత్రణలో వుంచు నియంత్రణ కవాటం. గ్లోబ్ వాల్వులు పీడనం కల్గిన ద్రవ, వాయువుల ప్రవాహాన్ని నియంత్రణలో పంపు నిర్మాణం వున్న పరికరాలు. కవాటాలు లేదా వాల్వులు నిర్మాణ వైవిధ్యం పరంగా పలురకాలు ఉన్నాయి. అందులో గ్లోబ్ వాల్వు ఒక రకం. దీనిని తెలుగులో గోళాకార కవాటం అంటారు. ఈ వాల్వు ప్రధాన నిర్మాణ భాగం అయిన బాడీ చూచుటకు ఆకృతిలో గోళాకారంగా వుండుట వలన దీనిని గ్లోబ్ వాల్వు అంటారు.గ్లోబ్ వాల్వులో ద్రవం లేదా వాయువు సరళ మార్గంలోనే ప్రవహించును.అనగా వాల్వు లోపలికి వెళ్ళు, బయటికి వచ్చు మార్గం ఒకే సరళ రేఖలో వుందును. గోళాకారంగా వున్న బాడీ అనే భాగంలోని నిలువురంధ్రం పైన వాలుసిటింగు లేదా వాల్వు డిస్కు అనే బిళ్ళ వంటి భాగం పైకి కిందికి కదులుతూ ద్రవ, వాయు ప్రవాహాలను నియంత్రించును. వాల్వు డిస్కు అనే భాగం వాల్వు సిటింగ్ రింగు అనే భాగం పై ఖాళి లేకుండా బిగింప బడినపుడు ద్రవం/ వాయువు ప్రవాహం పూర్తిగా నిలిచి పోవును. సీటింగు రింగు నుండి వాల్వు డిస్కు దూరం పెరుగు కొలది, పైపు/గొట్టం నుండి ప్రవహించు వాయువు, ద్రవం పరిమాణం పెరుగును.గొట్టంలో పదార్ధం ప్రవహించు దిశకు వ్యతిరేకంగా అనగా నిలువుగా /90°డిగ్రీల కోణంలో వాల్వు డిస్కు/కవాట బిళ్ళ పైకి కిందికి కదులును.
బాడీ లేదా ఆకృతి నిర్మాణం
బాడీ లేదా ఆకృతి నిర్మాణం అనేది వాల్వులో ప్రధాన భాగం.ఈ బాడీ ద్వారానే ద్రవం లేదా వాయువులు పయనించును.బాడీ రెండు వైపులకు సమాంతరంగా రంధ్రం వుండీ, మధ్య భాగంలో రంధ్రం నిలువుగా వుండి, దాని మీద వాల్వు బిళ్ళ వుండును.బాడీ రెండు వైపులకు సమాంతరంగా రంధ్రం వుండి, మధ్య భాగంలో రంధ్రం నిలువుగా వుండిదాని మీద వాల్వు బిళ్ళ వుండును.ఫ్లాంజి అనేది వర్తులారంగా మందంగా వుండును, ఫ్లాంజి అంచున బోల్టులు బిగించురంధ్రాలు వుండును.ఈఫ్లాంజిల ద్వారానే వాల్వును పైపు లేదా మరేదైనా పరికరానికి బిగిస్తారు.కొన్ని వాల్వు బాడీలకు ఫ్లాంజిల బదులు మరలు వుండును.ఈ మరలు వాల్వు బాడీ చివరి భాగాల లోపల వైపున వుండును.ఇలాంటి వాల్సులను, వెలుపలి ఉపరితలం మీద మరలున్న పైపులకు బిగిస్తారు.బాడీ పైభాగాన కూడా ఫ్లాంజి వంటి భాగం వుండును.దీనికి బోనిట్అనే భాగాన్ని బోల్టుల ద్వారా బిగిస్తారు. ½”నుండి 1 ½” అంగుళాల పరిమాణపు ఇత్తడి వాల్వులలో వాల్వు బాడీ పైభాగాన ఫ్లాంజి కాకుండా కొంత భాగం పైకి నిలువుగా వుండి దాని బయటి బాగాన మరలు వుండును.దీనికి బిగించు బోనిట్కుడా లోపలి వైపు మరలు కల్గివుండును.కాస్ట్ ఐరన్, కాస్ట్ స్టీలు లోహాలతో చేసిన వాల్వులైన బోనిట్ బిగించుటకు ఫ్లాంజి నిర్మాణం వుండును.
బోనిట్(bonnet)
ఇది వాల్వు బాడీ నుండి పైపులో ప్రవహించు ద్రవం లేదా వాయువు వాల్వు డిస్కుకు వున్న కాడ సందునుండి బయటికి రాకుండా/ కారకుండా చేయును.అంతేకాదు బోనిట్ వాల్వు డిస్కుకు బిగించిన కాడ/stem పైకి కిందికి కదులుటకు సహాయ పడును.బోనిట్‌కు బాడీకి బిగించు భాగానికి పైన వాల్వు డిస్కు కాడ సైజుకు సరిపడా రంద్రం వుండును.ఈ రంధ్రంనుండి లోపలి ప్రవహించు పదార్ధం బయటికి కారకుండా ఆస్బెస్టాస్ తాడును కాడ చుట్టూ చుట్టి, గ్లాండు అను ఇత్తడి రింగుతో నట్టుతో గట్టిగా బిగిస్తారు. ఈ గ్లాండు ఆస్బెస్టాస్ రోపును బోనిట్, కాడ మధ్య ఖాళీలో బలంగా సందులేకుండా వుండేలా నొక్కి వుంచడం వలన లోపలి ద్రవం లేదా వాయువు బయటికి కారాదు. బోనిట్ కింది భాగాన ఫ్లాంజి వుండును.ఈ ఫ్లాంజిని వాల్వు బాడీకి బోల్టుల ద్వారా బిగిస్తారు.చిన్న వాల్వులైన ఫ్లాంజి బదులు బోనిట్ కింది లోపలి బాగాన మరలు వుండును. బోనిట్ కున్న గ్లాండు అనేది ఆస్బెస్టాస్ రోపును/తాడును బలంగా నొక్కి వుంచుటకు మరలు వున్న నట్ ( లోపల మరలువున్న పలకల ఉపరితలం వున్న బిళ్ళ) ఉపయోగిస్తారు. కాస్ట్ స్టీలు లేదా కాస్ట్ ఐరన్ తోచేసిన వాల్వు బోనిట్ పైభాగన మరలు వుండీ, వాల్వు డిస్కు కాడకు కూడా మరలు వుండును.
వాల్వు డిస్కు/బిళ్ళ లేదా ప్లగ్
ఇది సాధారణంగా గుండ్రంగా బిళ్ళ ఆకారంలో, గుండ్రంగా వుండును.బిళ్ళ పైన కింద సమతలంగా వుండును.కిందికి రెండుఅంచులు కొద్ది వాలుకల్గి (Taper) గా వుండును. డిస్కు యొక్క అడుగు భాగాన్ని వాల్వు సిటింగు రింగుపైన బలంగా నొక్కి వుంచిన గొట్టంలో ప్రవహించు పదార్థం ప్రవాహం ఆగిపోవును.వాల్వు బిళ్ళ పైన ఒక లోహ కాడ (stem) వుండును.ఇది స్తూపాకారంగా వున్నకడ్డీ. కాడను అంగ్లంలో stem అంటారు. ఇది ఇత్తడి లేదా స్టెయిన్‌లెస్ స్టీలుతో చెయ్యబడి వుండును.కాడ బలంగా డిస్కును నొక్కడం వలన వాల్వు రంధ్రాన్ని బిళ్ళ మూసి ఉంచును.కాడను పైకి లాగిన, కాడతో పాటు బిళ్ళ పైకి కదిలి రంధ్రం తెరచుకుని రంధ్రం ద్వారా ద్రవం లేదా వాయువు రెండో వైపు ప్రవహించును.వాల్వు బిళ్ళను ఇత్తడి లేదా స్టెయిన్ లెస్ స్టీలుతో చేస్తారు.
వాల్వు సిటింగు/సీట్(seat)
వాల్వు బాడీ యొక్క లోపలి వెళ్ళు బయటికి వచ్చు మార్గాలు ఒకే సరళ మార్గంలో (ఒకే దిశలో) వుండగా, వాల్వు సిటింగు యొక్క రంధ్రం నిలువుగా వుండును.అనగా వాల్వు తెరచివున్నప్పుడు ప్రవాహం సరళంగా వచ్చి, సిటింగు రంధ్రం వలన నిలువు/అడ్డంగా పైకి వెళ్లి, అక్కడి నుండి బయటికి సరళ /నిలువు మార్గంలో నిర్గమించును. వాల్వు సిటింగు రంధ్రం అంచున ఇత్తడితో లేదా స్టీలుతో చేసిన నునుపైన ఉపరితలం వున్న రింగు (కంకణం వంటి తొడుగు) వుండును.ఈ రింగు మీదనే వాల్వు బిళ్ళ/బిళ్ళ కూర్చోనును.
కాడ(stem)
ఇది వాల్వుడిస్కు లేదా బిళ్ళను పైకి కిందికి జరుపు ఉపకరణం.ఇది ఘనస్తూపాకార కడ్డీ.కాడను అంగ్లంలో stem అంటారు.ఇది ఇత్తడి లేదా స్టెయిన్ లెస్ స్టీలుతో చెయ్యబడి వుండును. కాడ కిందిచివరి భాగం వాల్వు బిళ్లకు బిగించబడి వుండును.వాల్వు డిస్కు/బిళ్ల కాడకు స్థిరంగా కాకుండా కొద్దిగా డిస్కు కదిలేలా బిగించబడి వుండును.కాడ పై చివర నలుపలకలగా వుండి, దానికి ఒక చక్రం వుండును.ఈ చక్రాన్ని తిప్పడం వలన కాడ అక్షాంకంగా గుండ్రంగా తిరుగును. కాడకు బోనిట్‌లో లోపలి గంలో మరలున్న ప్రాంతానికి సమానంగా కాడ ఉపరితలం భాగంలో మరలు వుండును.అనగా కాడ కదిలే బోల్టులా, బోనిట్ స్థిరంగావున్న నట్ (nut) లా పనిచేస్తాయి.కాడ చివరనున్న చక్రాన్ని తిప్పినపుడు కాడ గుండ్రంగా తిరిగి, బోనిట్ కున్న మరల కారణంగా కాడ పైకి, కందికి చలించును. ఆవిధంగా వాల్వు బిళ్ళ వాల్వు రంద్రాన్ని మూయడం తెరవడం చేస్తుంది.
చేతి చక్రం
ఇది కాడ చివర బిగించివుండును.ఇది కాదను గుండ్రంగా తిప్పును. చక్రాన్ని సవ్యదిశలో (గడియారపు ముళ్ళు దిశ) తిప్పిన వాల్వు మూసుకోనును. అపసవ్యదిశలో తిప్పిన వాల్వు తెరచుకోనును.
వాల్వు తయారు చేయు లోహాలు
గ్లోబ్ వాల్వులబాడీలను ఇత్తడి/కంచు, పోత ఇనుము, క్యాస్ట్‌ స్టీలు, స్టెయిన్‌లెస్ స్టీలు, కార్బను స్టీలులతో చేస్తారు. వాల్వు డిస్కులు/బిళ్లలను కంచు/ఇత్తడి, స్టెయిన్‌లెస్ స్టీలు, గ్రే కాస్ట్ ఐరన్‌తో చేస్తారు, ఇక కాడనుకంచు/ఇత్తడి, స్టెయిన్‌లెస్ స్టీలు, K metal (C3531) తో చేస్తారు. ఇత్తడితో చేసిన వాల్వులు ఖరీదు ఎక్కువ మన్నిక వుండును.పోత ఇనుము చేసిన వాల్వులు తక్కువ ఖరీదులో లభించును. కాని కొంతకాలం వాడిన తరువాత పాడై పోవును.
పనిచేయు పీడనం-ఉష్ణోగతలు
గ్లోబ్ వాల్వులు -272°C (-455°F) నుండి 540°C (1000°F) ఉష్ణోగ్రత వరకు పనిచేయును. వాల్వులలో ప్రవహించు ద్రవాల లేదా వాయువుల ఉష్ణోగ్రతను బట్టి వాల్వులను అవి పంపిణి చేయు ద్రవాలు/వాయువుల ఉష్ణోగ్రత, పీడనం ఆధారంగా రకాలు #150 #300, #400, #600, #900 అని వర్గీకరించారు #అనే గుర్తు, క్లాస్ (class, పౌండ్స్, అనేవి అన్ని ఒకే అర్థం. క్లాస్ 150 అనేది 2.0Mpa సమానం .అలాగే క్లాస్ 300 అనేది 5.0Mpa కు, క్లాస్ 400 అనేది 6.3Mpa సమానం. 1 PSI = 0.0069Mpa.
గ్లోబ్ వాల్వుల ఆకృతిలో తేడాలు
గ్లోబ్ వాల్వులను ఆకృతి పరంగా ముఖ్యంగా మూడు రకాలుగా వర్గీకరించారు.
టి(T) ఆకృతి లేదా జెడ్(Z) ఆకృతి బాడీ గ్లోబ్ వాల్వు
ఎక్కువగా టి లేదా Z ఆకృతి బాడీ వాల్వులను ప్రవాహ నియంత్రణలో వాడుతారు.ఇందులో ద్రవం లేదా వాయువు వాల్వులోకి ప్రవేశించు, బయటికి వెళ్ళు మార్గాలు ఒకే సరళరేఖ మార్గంగా వుండును.వాల్వు బాడీకి వాల్వు డిస్కును నియంత్రించేకాడ నిట్టనిలువుగా వుండి పైన చేతితో తిప్పు చక్రం ఉండటం వలన కాడ/ stem అంగ్ల అక్షరం T ని పోలి వుండటం వలన దీనిని టి (T) ఆకృతి వాల్వు అంటారు. ఈ రకపు వాల్వుల కొన్నింటి బాడీ రెండు అర్థభాగాలు కొద్ది వంపు కల్గి, బాడీ చూచుటకు ఆంగ్ల అక్షరం Z లా వుండటం వలన జెడ్ బాడీ గ్లోబ్ వాల్వు అంటారు.
కోణవిన్యాసం నమూనా/ ఏంగిల్ పేటర్న్(Angle Pattern) గ్లోబ్ వాల్వు
ఏంగిల్ పేటర్న్ గ్లోబ్ వాల్వులో వాల్వు యొక్క రెండు ఫ్లాంజిలు (లోపలి వెళ్ళు దారి, బయటికి వచ్చు దారి) ఒకదానికి మొరొకటి 90°డిగ్రీల కోణంలో వుండటం వలన ఈ రకపు వాల్వులను Angle Pattern వాల్వులు అంటారు.
Y బాడీ ఆకృతి గ్లోబ్ వాల్వు
ఈ రకపు గ్లోబ్ వాల్వులలో వాల్వు డిస్కు, వాల్వు సిటింగు బాడీకి 45°కోణం చేస్తూ వుండును.ఈ రకపు వాల్వులలో ప్రవహించు పదార్థాల పీడనంలో తగ్గుదల ఎక్కువగా వుండును
మూలాలు/ఆధారాలు
వర్గం:పరికరాలు వర్గం:కవాటాలు
తురగ దేశిరాజు
తురగ దేశిరాజు మానసిక శాస్త్రవేత్త. శాంతి స్వరూప్ భట్నాగర్ బహుమతి గ్రహీత
జీవిత విశేషాలు
ఈయన మే 26, 1935 న పిట్టలవేమవరం గ్రామంలో జన్మించారు. ఆంధ్రా విశ్వవిద్యాలయంలో బి.ఎస్.సి డిగ్రీని 1954 లో పూర్తి చేశారు. బనారస్ విశ్వవిద్యాలయంలో ఎం.యస్సీని 1056 లో చేసారు. అంధ్రా మెడికల్ కాలేజీలో పి.హెచ్.డి పట్టాను 1964లో పొందారు. ఐన్‌స్టీన్ కాలేజి ఆఫ్ మెడిసన్ లో పోస్టు డాక్టొరల్ రీసెర్చిని 1967 నుండి 1969 ల మధ్య చేశారు.
ఉద్యోగ జీవితం
ఈయన విజయనగరం లోని మహారాజా కళాశాలలో అధ్యాపకునిగా 1956 నుండి 1958 మధ్య కాలంలో పనిచేశారు. ఇండియన్ కౌన్సిల్ ఆఫ్ మెడికల్ రీసెర్చి ఆఫీసరుగా పరిశోధనలు ప్రారంభించారు. ఈయన 1958 నుండి 1964 వరకు ఆంధ్రా మెడికల్ కళాశాల, విశాఖపట్నంలో పరిశోధనలు కొనసాహించారు. 1961 నుండి 1975 ల మధ్య కాలంలో ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ (న్యూఢిల్లీ) లో సీనియర్ రీసెర్చె ఆఫీసరుగా పనిచేసారు. నేషనల్ ఇనిస్టిట్యూట్ ఆఫ్ మెంటల్ హెల్త్ అండ్ న్యూరోసైన్స్ (బెంగళూరు) కు అసిస్టెంట్ డైరక్టరుగా, అసోసియేటు ప్రొఫెసరుగా (1975-76) రాణించారు. న్యూరో ఫిజియాలజీ విభాగానికి ప్రొఫెసర్, విభాగాధిపతిగా కీర్తి గడించారు.
వివిధ పదవులు
ఆయన నేషనల్ అకాదమీ ఆఫ్ మెడికల్ సైన్సెస్ జువాలజికల్ సొసైటీ ఆఫ్ ఇండియాల ఫెలోషిప్ గ్రహీత. ఈయన ఇంటర్నేషనల్ బ్రెయిన్ రీసెర్చి ఆర్గనైజేషన్: న్యూరోలాజికల్ సొసైటీ ఆఫ్ ఇండియా, సొసైటీ ఆఫ్ న్యూరో సైన్స్ ఇన్ ఇండియా, ఇండియన్ అకాడమీ ఆఫ్ యోగా, అసోసియేషన్ ఆఫ్ ఫిజియాలజిస్ట్స్ అండ్ ఫార్మకోలాజిస్ట్స్ ఆఫ్ ఇండియా, ప్రిమిటాలాజికల్ సొసైటీ ఆఫ్ ఇండియా, ఇండియన్ అసోసియేషన్ ఆఫ్ బయోమెడికల్ సైన్సెస్, ఇంటర్నేషనల్ సొసైటీ ఆఫ్ న్యూరోపాథాలజీ (అమెరికా), సొసైటీ ఆఫ్ బయోమెదికల్ కమ్యూనికేషన్లు మొదలైన సంస్థలకు వివిధ పదవులలో ఉండి తమ అమూల్య సేవలందించారు,
ఇతర లింకులు
వర్గం:శాంతిస్వరూప్ భట్నాగర్ అవార్డు గ్రహీతలు వర్గం:1935 జననాలు వర్గం:తెలుగువారిలో వైద్యులు వర్గం:పశ్చిమ గోదావరి జిల్లా వైద్యులు వర్గం:పశ్చిమ గోదావరి జిల్లా శాస్త్రవేత్తలు వర్గం:డా.బి.సి.రాయ్ పురస్కార గ్రహీతలు
టచ్‌స్క్రీన్
టచ్‌స్క్రీన్ లేదా అంటుతెర అనగా మౌస్, కీబోర్డుని ఉపయోగించడానికి బదులుగా వేలితో లేదా స్టైలస్ పెన్ తో తాకటం ద్వారా ఉపయోగించుకునే కంప్యూటర్ స్క్రీన్. ఒక వ్యక్తి, ప్రత్యేక స్టైలస్ లేదా ఒకటి లేదా అంతకంటే ఎక్కువ వేళ్లతో స్క్రీన్ ని తాకడం ద్వారా సరళమైన ఇన్ పుట్ ని ఇవ్వవచ్చు, మల్టీ టచ్ సంజ్ఞల ద్వారా కంట్రోల్ చేయవచ్చు. ప్రదర్శించబడే వాటికి ప్రతిస్పందించడానికి వినియోగదారుడు టచ్‌స్క్రీన్‌ను ఉపయోగించవచ్చు, ఉదాహరణకు, టెక్స్ట్ పరిమాణాన్ని పెంచడానికి జూమ్ చెయ్యవచు. ఇది ప్రదర్శన ప్రదేశంలో స్పర్శ యొక్క ఉనికిని, స్థానాన్ని గుర్తించగలదు. సరళంగా చెప్పాలంటే, టచ్‌ప్యాడ్ అనేది స్క్రీన్ లేదా మానిటర్, దీనిలో డేటాను టచ్ ద్వారా నింపవచ్చు, అలా చేయడానికి కీబోర్డ్ అవసరం లేదు. ఈ బోర్డు ఆ నిర్దిష్ట ప్రాంతంలో దాని స్థానం (స్థానం) ను తాకి తెలుసుకోగలదు. తరచుగా ఈ పదాన్ని తెరపై వేలు లేదా చేతిని తాకడానికి కూడా ఉపయోగిస్తారు. ఈ ప్యానెల్ పెన్నులు వంటి ఇతర జడ వస్తువులను కూడా గుర్తిస్తుంది.
గేమ్ కన్సోల్స్, పర్సనల్ కంప్యూటర్, ఎలక్ట్రానిక్ ఓటింగ్ మెషిన్ లు, పాయింట్ ఆఫ్ సేల్ (POS) సిస్టమ్ లు వంటి పరికరాల్లో టచ్‌స్క్రీన్ సర్వసాధారణం. తరగతి గదుల్లో  లేదా కళాశాల ప్రాంగణాల్లో కూడా టచ్ స్క్రీన్  ముఖ్యమైనది. స్మార్ట్‌ఫోన్‌లు, టాబ్లెట్‌లు, అనేక రకాల సమాచార పరికరాల యొక్క ప్రజాదరణ సాధారణ టచ్‌స్క్రీన్‌ల డిమాండ్‌ను పెంచుతోంది. టచ్‌స్క్రీన్‌ లు వైద్య రంగంలో, హెవీ ఇండస్ట్రీ, ఆటోమేటెడ్ టెల్లర్ మెషిన్లు (ఎటిఎమ్ లు) లో కనిపిస్తాయి.
టచ్ స్క్రీన్ అనేది ప్రేరక LED డిస్ప్లే, లిక్విడ్ క్రిస్టల్ డిస్ప్లే , ఫ్లాట్ స్క్రీన్ లేదా ఎలక్ట్రానిక్ ఇంక్ పరికరం , ఇది పరిచయాలు ( వేళ్లు లేదా ప్లాస్టిక్ పెన్ చిట్కాలతో సహా) వంటి ఇన్‌పుట్ సిగ్నల్‌లను అందుకోగలదు. స్క్రీన్‌పై గ్రాఫిక్ బటన్లను తాకినప్పుడు, స్క్రీన్‌పై స్పర్శ ఫీడ్‌బ్యాక్ సిస్టమ్ ప్రీ-ప్రోగ్రామ్ చేసిన ప్రోగ్రామ్‌ల ప్రకారం వివిధ కనెక్ట్ చేయబడిన పరికరాలను నడపగలదు, వీటిని మెకానికల్ బటన్ ప్యానెల్‌లను మార్చడానికి, డిస్ప్లే స్క్రీన్ ద్వారా డైనమిక్ ఆడియో-విజువల్ ఎఫెక్ట్‌లను సృష్టించడానికి ఉపయోగపడుతుంది. టచ్ స్క్రీన్ సాధారణ నగదు యంత్రాలు, పిడిఎల నుండి పారిశ్రామిక టచ్ కంప్యూటర్ల వరకు అనేక రకాల ఉపయోగాలను కలిగి ఉంది , ఎందుకంటే టచ్ స్క్రీన్ స్నేహపూర్వక, స్పష్టమైన మానవ-యంత్ర ఇంటర్ఫేస్. 2007 నుండి ఎక్కువ స్మార్ట్ ఫోన్లు టచ్ స్క్రీన్‌లను కూడా స్వీకరించాయి, దీనికి ఒక ఉదాహరణ ఐఫోన్ .ఈ మధ్య టచ్ స్క్రీన్ సెన్సార్ లు ఉన్న కంప్యూటర్లు ( లాప్టాప్, డెస్కటాప్, టెలివిజన్ లు ) కూడా విపణిలోవున్నాయి.
చరిత్ర
1965లో E.A. జాన్సన్ కనిపెట్టాడు, సాధారణంగా మొదటి వేలు తో నడిచే తాకేతెరగా పరిగణించబడుతుంది. ఎలక్ట్రానిక్ లెటర్స్ లో ప్రచురించబడిన, జాన్సన్ వ్యాసం "టచ్ డిస్ ప్లే - కంప్యూటర్లకు ఒక వినూత్న ఇన్ పుట్/అవుట్ పుట్ పరికరం" నేడు అనేక వ్యక్తిగత పరికరాలు ఉపయోగించే ఒక రకమైన తాకేతెరను బహిర్గతం చేసింది; కెపాసిటివ్ టచ్.
నిర్మాణం
టచ్‌స్క్రీన్ టెక్నాలజీలో ప్రధానంగా మూడు భాగాలు ఉంటాయి: - టచ్ సెన్సింగ్ ఉపరితలం, నియంత్రిక, సాఫ్ట్‌వేర్ డ్రైవర్. స్పర్శ ఇంద్రియ ఉపరితలం చాలా మన్నికైనది, సరళమైనది. పాలిమర్, గాజును సరళంగా చేయడానికి ఉపయోగిస్తారు. టచ్ స్క్రీన్ ఉన్న ప్రెజర్ ప్లేట్ సాధారణంగా సెమీ-రిఫ్లెక్టివ్ లిక్విడ్ క్రిస్టల్ ప్యానెల్‌పై కప్పబడి ఉంటుంది, ఇది ఒత్తిడికి అత్యంత సున్నితంగా ఉంటుంది.ఒక వస్తువు దానిపై నొక్కినప్పుడు, పీడన మూలాన్ని గుర్తించడానికి ప్రస్తుత సిగ్నల్ ఉత్పత్తి అవుతుంది, డైనమిక్‌గా ట్రాక్ చేయవచ్చు. డిస్ప్లే ప్యానెల్‌లో ఇంటిగ్రేటెడ్ సెల్ టచ్ టచ్ ఎలిమెంట్స్ కూడా ఉన్నాయి, తద్వారా ప్యానెల్‌కు టచ్ ఫంక్షన్ ఉంటుంది, టచ్ ప్యానెల్‌తో అదనపు బంధం, అసెంబ్లీ లేకుండా టచ్ ఎఫెక్ట్, అప్లికేషన్ సాధించవచ్చు.
సెన్సార్ యొక్క పని సూత్రం ప్రకారం, టచ్ స్క్రీన్‌ను సుమారుగా ఇలా విభజించవచ్చు:
కెపాసిటెన్స్ రకం
సూత్రం యొక్క ప్రతిఘటన
పరారుణ సూత్రం
సోనిక్ స్టైల్
కొన్ని అనువర్తన పరికరములు
క్యాటరింగ్ ఆర్డరింగ్ సిస్టమ్
సమావేశ ప్రదర్శన
వైద్య వ్యవస్థ
కియోస్క్
జిపియస్
ఎటిఎం
ప్రవేశ చీటీ యంత్రము
వినోదం
పార్కింగ్ స్థలం పార్కింగ్ చెల్లింపు వ్యవస్థ
కారు కేంద్ర నియంత్రణ ప్యానెల్
రికార్డింగ్ పరికరాల కోసం మారండి
నోట్బుక్ కంప్యూటర్ టచ్ప్యాడ్
వ్యక్తిగత డిజిటల్ సహకారి
సెల్ ఫోన్
టాబ్లెట్
ఐప్యాడ్
మైక్రోసాఫ్ట్ ఉపరితలం
డిజిటల్ డ్రాయింగ్ బోర్డు
మూలాలు
వర్గం:కంప్యూటర్
ఎం.జి.బి.ఎస్. మెట్రో స్టేషను
చరిత్ర
2018, సెప్టెంబరు 24న ఈ మెట్రో స్టేషను ప్రారంభించబడింది.
నిర్మాణం
మెట్టుగూడ ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.
సౌకర్యాలు
అమీర్‌పేట మెట్రో స్టేషను కంటే ఈ మెట్రో స్టేషను పెద్దది. ఇక్కడ ప్రయాణికులు ఎల్.బి. నగర్-మియాపూర్, జెబిఎస్-ఫలక్నుమా మార్గాలకు మారవచ్చు. ఈ మెట్రో స్టేషను 140 మీటర్ల పొడవు, 45 మీటర్ల వెడల్పుతో విస్తరించి ఉంది. కారిడార్- I (మియాపూర్-ఎల్.బి. నగర్) స్టేషనులో మొదటి, రెండవ అంతస్తులలో ఉండగా... కారిడార్- II (జెబిఎస్-ఫలక్నుమా) స్టేషను మూడవ, నాల్గవ అంతస్తులలో ఉంది.
ఇతర లంకెలు
వర్గం:హైదరాబాదు మెట్రో స్టేషన్లు వర్గం:2010 స్థాపితాలు
యర్రబాలెం (కంభం)
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో పిక్కిలి వెంకటనారాయణ, 428 ఓట్ల మెజారిటీతో, సర్పంచిగా ఎన్నికైనాడు.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి కంభంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కంభంలోను, ఇంజనీరింగ్ కళాశాల మార్కాపురంలోనూ ఉన్నాయి. సమీప వైద్య కళాశాల నంద్యాలలోను, మేనేజిమెంటు కళాశాల, పాలీటెక్నిక్‌లు కందులాపురంలోనూ ఉన్నాయి. సమీప వృత్తి విద్యా శిక్షణ పాఠశాల కందులాపురంలోను, అనియత విద్యా కేంద్రం మార్కాపురంలోను, దివ్యాంగుల ప్రత్యేక పాఠశాల ఒంగోలు లోనూ ఉన్నాయి.
ప్రభుత్వ వైద్య సౌకర్యం
యెర్రబాలెంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
యెర్రబాలెంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.